120 



sima szélű, igen erős karom. A karom tövének bunkós alakja már Brady 

 rajzán is, bár homályosan jelezve van. Fischer csak igen hosszúnak, előre 

 s lefelé görbültnek mondja s rajzán a karom tövén lévő bunkószerű meg- 

 vastagodás ki nem vehető. 



A második lábpár (VI. tábla. 7. ábra) öt ízű. A harmadik iz felső szé- 

 lén egy hosszú oldalsörte van. A VÁvRA-tól rajzolt sörtepamatokat nem 

 vehettem ki. A negyedik íz felső részének mellső széle tompa tüskében 

 végződik; hátsó szélén egy, az íz hosszával bíró s egy igen rövid sörte van, 

 míg Vávra mindkét sörtét majdnem egyenlőknek s hosszúknak rajzolja. 

 Fischer rajzán a felső sörte az íz felső csúcsára van rajzolva. Az ötödik 

 rövid íz mellső részén egy lefelé hajló, a negyedik íz hosszúságával bíró 

 sörte van, míg csúcsán egy hosszú s egy rövidebb mellfelé álló csúcssörte 

 látható. Fischer áralakúaknak mondja ezen sörtéket s a lefelé hajlót két- 

 szer hosszabbnak s még egyszer oly vastagnak találta mint a többit, mi 

 azonban rajzán nem látszik. 



A második lábpárnál tehát leginkább az egyes sörték hossza s hely- 

 zete teszik a typikus faj s ezen varietás közt a különbséget. 



A villa a nősténynél (VI. tábla. 8. ábra) alapján igen erősen kiszéle- 

 sedett, végén két, tompán végződő karommal s egy kis szőröcskével. 

 A hátsó szegély második harmadában egy kis szőr van, míg Vávra egy 

 hosszút rajzol. A hím villája (VI. tábla. 9. ábra) alapján nem szélesedik ki 

 annyira s a hátsó szegély második harmadában két kis szőröcske található. 

 Finom szőrzetet, mint a milyent Vávra említ, a villáknak sem mellső sem 

 hátsó szélén nem találtam. 



A villát említő szerzők mindnyájan keskenynek, hosszúnak s kissé 

 hajlottnak írják vagy rajzolják le, alapjában igen hasonlóan a tőlem a 

 hímnél észlelt rajzhoz. 



A kilövellő szerv (VI. tábla. 12. ábra) kevéssé áttetsző, sárgás barna, 

 keskeny, hosszú, orsó alakú, belsejében 21 kitin, gyűrűvel. Az ondóvezető 

 körülbelül kétharmad oly hosszú mint maga a kilövellő szerv. 



A párzási szerv (VI. tábla. 1 2. ábra) három részből áll s leginkább 

 hasonlít a Cypris incongruens (EAMDOHR)-éhoz. Igen jellemző a legalól 

 levő, lapátalakú rész, mely, a hogy kivettem, mozgékony. 



A hím ivarszerv legelső leírását Tóth S. adja s szerinte a kivezető 

 rész, t. i. a kilövellő szerv tojásdad alakú s belől üres hengerded középrész- 

 ből áll, míg a végíz gömb alakú. 



